Diari Oficial de la Generalitat Valenciana


Sumari del DOGV 9340, del 16-05-2022 (2022/4072)

RESOLUCIÓ de 9 de maig de 2022, de la Conselleria de Justícia, Interior i Administració Pública, per la qual es concedeixen ajudes per a la preparació d'oposicions per a l'ingrés en els cossos i escales del grup A de l'Administració de la Generalitat després de la pèrdua del dret a aquesta d'algunes persones beneficiàries, d'acord amb l'ordre establit en la borsa de reserva prioritzada constituïda per la Resolució de 24 de novembre de 2021.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9340

Data del DOGV
:   16-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4072


Data del document
:   09-05-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

RESOLUCIÓ de 9 de maig de 2022, de la Conselleria de Justícia, Interior i Administració Pública, per la qual es concedeixen ajudes per a la preparació d'oposicions per a l'ingrés en els cossos i escales del grup A de l'Administració de la Generalitat després de la pèrdua del dret a aquesta d'algunes persones beneficiàries, d'acord amb l'ordre establit en la borsa de reserva prioritzada constituïda per la Resolució de 24 de novembre de 2021. [2022/4072]  
  
  
  
Pel Decret 26/2019, d'1 de març, del Consell, modificat pel Decret 104/2020, de 7 d'agost, del Consell, s'aproven les bases reguladores de la concessió d'ajudes a persones joves altament qualificades, per a la preparació de proves selectives per a l'accés als diferents cossos o escales del grup de classificació professional A de l'Administració de la Generalitat  
Per Resolució de 8 de juliol de 2021, de la Conselleria de Justícia, Interior i Administració Pública, es convoquen ajudes per a la preparació d'oposicions per a l'ingrés en els cossos del grup A de l'Administració de la Generalitat (DOGV 20.07.2021).  
Mitjançant Resolució de 24 de novembre de 2021, de la consellera de Justícia, Interior i Administració Pública (DOGV 29.11.2021), es concedeix a les persones incloses en l'annex I una ajuda de 500 euros mensuals durant tot el període subvencionable previst en la convocatòria (01.10.2021 a 30.09.2022), sempre que es justifique el compliment del fi de la subvenció en la forma i terminis previstos i no s'incórrega en les causes d'incompatibilitat de l'apartat dotze de la convocatòria. En la mateixa resolució es constitueix una borsa de reserva prioritzada per ordre decreixent de puntuació per a cobrir les vacants que pogueren produir-se durant el període de vigència d'aquestes ajudes.  
  
Per Resolució de 15 de desembre de 2021, de la Conselleria de Justícia, Interior i Administració Pública (DOGV 22.12.2021) es deixen sense efecte les ajudes concedides a 13 persones beneficiàries i per mitjà de la Resolució de 21 de febrer de 2022 (DOGV 24.02.2022), de la Conselleria de Justícia, Interior i Administració Pública es concedeix a 13 persones de la borsa de reserva una ajuda de 500 - mensuals a partir del segon període subvencionable previst en la convocatòria (01.12.2021 a 30.09.2022), sempre que es justifique el compliment del fi de la subvenció en la forma i terminis previstos i no s'incórrega en les causes d'incompatibilitat de l'article dotze de la convocatòria  
  
Vista la Resolució de 28 de març de 2022, de la Conselleria de Justícia, Interior i Administració Pública (DOGV 4-4-2022) en l'apartat segon de la qual es deixen sense efecte les ajudes concedides a les 18 persones beneficiàries que s'esmenten per no haver justificat el compliment del fi de la subvenció del segon període en la forma i termini establits o haver incorregut en aquest en causa d'incompatibilitat de l'apartat 12.3 de la Resolució de 8 de juliol de 2021, i s'ha produït la pèrdua del dret al cobrament d'aquesta, de conformitat amb el que es preveu en l'apartat quinze de la citada resolució, resolc:  
  
  
Primer  
Concedir a les persones que s'indiquen a continuació una ajuda de 500 euros mensuals a partir del tercer període subvencionable previst en la convocatòria (01.03/2022 a 30.09.2022), a càrrec de l'aplicació pressupostària 41.61.50.055.44.8 línia de subvenció U37825581 de 2022, sempre que es justifique el compliment del fi de la subvenció en la forma i terminis previstos i no s'incórrega en les causes d'incompatibilitat de l'apartat dotze de la convocatòria.  
  
Segon  
Desestimar la sol·licitud presentada per les persones aspirants de la borsa de reserva que s'indiquen a continuació amb indicació de la causa que motiva la desestimació:  
Tercer  
Les persones beneficiàries esmentades en l'apartat primer hauran de presentar a través del tràmit telemàtic habilitat per a això i dins dels 5 dies hàbils següents a la finalització de cadascun dels períodes,3r, 4t i 5é previstos en l'apartat 11 de la convocatòria (31.05.2022, 31.08.2022 i 30.09.2022) la documentació justificativa següent:  
  
a) Còpia de les factures i altres documents de valor probatori equivalent en el tràfic jurídic mercantil o amb eficàcia administrativa emeses durant aquest període pel centre especialitzat o persona preparadora.  
  
b) Declaració original, segons model normalitzat disponible en la pàgina web de l'IVAP, de cada centre especialitzat o persona preparadora sota la direcció de la qual la persona beneficiària va preparar les oposicions per a aquest procés selectiu, que indicarà el període d'inici i de fi, en el seu cas, de la preparació d'oposicions amb aquest centre o persona preparadora, en la qual s'indique el règim d'assistència i aprofitament.  
  
Contra aquesta resolució, que posa fi a la via administrativa, podrà interposar-se, amb caràcter potestatiu, recurs de reposició davant de la consellera de Justícia, Interior i Administració Pública, en el termini d'un mes, comptador des de l'endemà de la publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o bé, interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació de la resolució, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 9 de maig de 2022.- La consellera de Justícia, Interior i Administració Pública: Gabriela Bravo Sanestanislao.